༢༽ལོ་གཉིས་རིང་ཚོད་ལྟའི་སློབ་སྦྱོང་བྱས་ནས་འདི་ལོ་ཡིག་ཚད་བཏང་སྐབས་སློབ་ཕྲུག་མི་གྲངས་བཅུ་གཅིག་གི་སྦྱངས་འབྲས་རྒྱ་ཡིག་ཐོག་ནས་བསླབས་པ་དང་ཁྱད་མེད་པའི་ཆུ་ཚད་ལོན་ཡོད་སྟབས།བོད་རང་སྐྱོང་ལྗོངས་སློབ་གསོ་ཚན་རྩལ་ཨུ་ཡོན་ལྷན་ཁང་དང༌།བོད་རང་སྐྱོང་ལྗོངས་བོད་ཀྱི་སྐད་ཡིག་སློབ་སྦྱོང་མཛུབ་སྟོན་ཨུ་ཡོན་ལྷན་ཁང་གཉིས་ནས་དགེ་སློབ་རྣམས་ལ་བྱ་དགའི་དངུལ་སྒོར་སུམ་བརྒྱ་ཡས་མས་དང༌།དངོས་པོ་སྣ་ཚོགས།ཁ་བཏགས་ཨ་ཤེ་རེ་བཅས་གནང་བ་མ་ཟད།གཞིས་རྩེ་ས་གནས་སློབ་འབྲིང་ལ་བྱ་དགའི་དངུལ་སྒོར་ཆིག་ཁྲི་དང༌།ལྷོ་ཁ་ས་གནས་སློབ་འབྲིང་ལ་སྒོར་བདུན་སྟོང༌།ལྷ་ས་སློབ་འབྲིང་ཨང་དང་པོར་སྒོར་ལྔ་སྟོང་བཅས་གནང་ཞིང༌།ལྷ་ས་གྲོང་ཁྱེར་སློབ་འབྲིང་དང་པོར་ཉེས་ཆད་སྒོར་ཁྲི་གཅིག་བཅད་པ་བཅས་བྱུང་ཡོད།